b'\n_START_ARTICLE_\nOrdenen folkenes vennskap\n_START_PARAGRAPH_\nOrdenen folkenes vennskap (russisk: \xd0\x9e\xd1\x80\xd0\xb4\xd0\xb5\xd0\xbd \xc2\xab\xd0\x94\xd1\x80\xd1\x83\xd0\xb6\xd0\xb1\xd1\x8b \xd0\xbd\xd0\xb0\xd1\x80\xd0\xbe\xd0\xb4\xd0\xbe\xd0\xb2\xc2\xbb) var en sovjetisk orden innstiftet 17. desember 1972. Den ble innstiftet til bel\xc3\xb8nning av personer, organisasjoner, institusjoner og enheter som hadde gjort en s\xc3\xa6rlig innsats for styrking av vennskap og forbr\xc3\xb8dring n internasjonalt og for utvikling av vennskapelige forbindelser mellom Sovjetunionen og andre land. Ordenen folkenes vennskap ble avskaffet i etter Sovjetunionens oppl\xc3\xb8sning og i Russland erstattet av Vennskapsordenen.\n_START_SECTION_\nInsignier\n_START_PARAGRAPH_\nOrdenstegnet for Ordenen folkenes vennskap besto av en r\xc3\xb8d femtagget stjerne med str\xc3\xa5ler i vinklene. Midtmedaljongen var belagt med Sovjetunionens riksv\xc3\xa5pen. _NEWLINE_Ordensb\xc3\xa5ndet var i fargene hvitt, bl\xc3\xa5tt, r\xc3\xb8dt, gult og gr\xc3\xb8nt.\n_START_SECTION_\nNorske innehavere\n_START_PARAGRAPH_\nMartin Gunnar Knutsen og Gunvor Galtung Haavik var innehavere av Ordenen folkenes vennskap.'